title: Basa genep
text: Basa Genep inggih punika olah-olahan bebasan ring Bali sané dados dasar basa ring sakancan olahan ring Bali. Olahan sané nganggén basa genep punika minakadi olahan marupa ulam utawi olahan jangan. Basa genep puniki kaolah antuk makudang-kudang babungkilan sané katektek dados siki kantos dekdek. Babungkilan sané katah kaanggén ring makarya basa genep puniki minakadi kunyit, cekuh, jaé, isén, kénten taler madaging makudang-kudang pala wija minakadi ketumbah, tingkih, mica, bawang, kesuna, lémo, séé, tabia krinyi, wiadin tabia bun.